7-Konklusjon

Det er en del elementer en bør være obs på når man planlegger et nytt skolebygg, og ikke alle elementer har bare med byggingsmessige faktorer å gjøre.

Det første er at skoleeier, skoleledelsen og lærere forstår at forhold som fremmer læring i dag er ikke de samme som før. Det er viktig å forstå at vi har det med multimediale, teknologisk interesserte elever å gjøre som har utviklet autodidaktiske læringsstrategier. Autodidaktisk i den forstand at ungdom tilegner seg ferdigheter om hvordan de kan lære ved å bevege seg på nettet, melde interesser og behov i nettsamfunn og diskusjonsgrupper. Samtidig er dagens ungdom også villig til å svare andre som beveger seg i det digitale rommet. Ungdommen har lært å lære fra hverandre ved å dele med hverandre. Dette er fantastisk utfordring for skolene, nemlig å fremme denne delingskulturen som i så stor grad fremmer læring. Avisartikler bekrefter at lærere og skoleleder har en del å lære. Å sette videreutdanning av lærere og skoleleder på dagsorden er veldig viktig. Fylkeskommunen i Rogaland er allerede godt på vei og har kurset skoleledere og tilbyr videreutdanning i bruk av Web 2.0 for lærere. Det er viktig å forstå også (spesielt for lærere og foreldre) at man ikke kan gi den digitale teknologien skylda når ting ikke fungerer i klasserommet. Læringstrykk og god pedagogikk er fortsatt essensiell i en opplæringssituasjon, da vil ethvert hjelpemiddel fungere, digitalt eller ikke! Men den digitale teknologien har kommet for å bli og ungdommen liker den. Det er viktig å fremme delingskulturen! På en konferanse på Kypros (12th EPEA international conference on prison education) for fengselslærere ble det diskutert at det fantes en uvilje blant lærere for å dele material de hadde lagt selv. Dette var til stor frustrasjon for lederne fordi det finnes så mye bra (som blir presentert på konferanser), men bare få vil gi det ifra seg. Det var enighet i at mye tid og resurser kunne bli spart hvis det fantes mer delingskultur! Her har lærere mye å lære fra ungdommen.

Det er viktig å involvere både lærere og elever i planleggingen av en ny skole. Elever ser ting fra et annet perspektiv, og det vil fremme en mer elevvennlig skole. Å involvere andre samarbeidspartnere som kommune, idrettorganisasjoner og private aktører vil være en stor fordel for å sikre en helhetlig skole, gjerne med tilbud utenom vanlig skoleaktivitet.

En ny skole bør ha mulighet til å installere de nyeste teknologiske hjelpemiddel. Datapunkter bør finnes overalt, og planlegging av rom, kantine og oppholdsrom bør være slik at elever trives og har mulighet til å sosialisere. I denne prosessen bør også data- og system- ansvarlig være med. Arkitekten for en nytt skolebygg må bli informert om i hvilken grad skolen har tenkt å satse på den nye teknologien og i hvilken grad han skal ta hensyn til dette.